আজ অগ্নিকন্যা প্রীতিলতা ওয়াদ্দেদারের জন্মদিন (০৫/০৫/১৯১১খ্রিঃ)। তাঁর স্মরণে কবিতার ভাষায় সামান্য শ্রদ্ধাঞ্জলি

অগ্নিকন্যা প্রীতিলতা

 বেবী রাণী রায়, সহ শি

 ভপলাখামার স প্রা বি

 ঠাকুরগাঁও সদর, ঠাকুরগাঁও

পাহাড়তলীর পাহাড়ী কন্যা মৌন তোমার প্রাণ

হৃদয় গহীনে স্বাধীনতার সমুদ্রে করেছ তুমি স্নান।

মা প্রতিভা দেবী, বাবা জগবন্ধু ওয়াদ্দেদার

দাশগুপ্ত ছিল বংশে আদি পদবী তাঁর।

শৈশবে আদর করে ডাকত সবাই রাণী

দেশের জন্য জীবন দিলে, যা অনেক দামী।

তোমারও সাহসে কেটে গেছে পরাধীনতার গ্লানি

অগ্নিকন্যা প্রীতিলতা বলে আজকে আমরা জানি।

প্রথম বিপ্লবী নারী, শহীদ মুক্তিযোদ্ধার ইতিহাসে

বাঙ্গালি মেয়ে হয়েও তুমি প্রমাণ দিছ ভবে।

ভরসা করেছ দীক্ষাগুরু মাস্টার দা সূর্যসেনের কাছে

দেশমাতৃকা মুক্তির মন্ত্র নিয়েছ সেদিন কাঁধে।

সহযোগী বন্ধু হয়ে ছিল পুর্নেন্দু দস্তিদার,

তোমার আত্মত্যাগে কেঁপেছে গোটা বৃটিশ সরকার

১৯৩২ সালের ২৩ সেপ্টেম্বর ১০.৪৫ মিনিট রাতে

সিংহের মত আক্রমণ করেছ ইউরোপিয়ন ক্লাবে।

সুশীল, কালি কিংকর, শান্তি, প্রফুল্ল, বীরেশ্বর রায়

সবাইকে বাঁচিয়ে দিয়ে নিজে নিয়েছ মৃত্যুর আশ্রয়,

এক মিনিটও লাগেনি সময় পটাশিয়াম সায়ানাইড খেতে

গুলিবিদ্ধ হলেও দেওনি ধরা ইংরেজদের হাতে।

যুদ্ধক্ষেত্রে পায়নি চিনতে পাঞ্জাবি বেশে, কে তুমি নর?

মৃতদেহের চুল দেখে ওঠেছিল সে সময় ঝড়।

দাউ দাউ করে জ্বলেছে তোমার চির বিপ্লবী চেতনা

তোমার কাছে খুঁজে পায় প্রত্যেকে দেশপ্রেম অনুপ্রেরণা।

দেশবাসীর অবচেতনের ঘোর কেটে; ভেঙ্গেছে তন্দ্রা;

পুরো বাংলা পেল মুক্তির আলোক বর্তিকা।

**প্রদীপ কুমার রায়**

**বিএসসি(অনার্স), এমএসসি(গনিত)**

**সহকারী শিক্ষক**

 **১৫৭নং বাসুদেবপুর সরকারি প্রাথমিক বিদ্যালয়**

**ঠাকুরগাঁও সদর, ঠাকুরগাঁও**